Gota fría

La gota fría, tamién llamada 'DANA' - sigles pa depresión aisllada en niveles altos - o dana, ye un fenómenu meteorolóxicu en forma de masa d'aire que s'esprende por completu d'una corriente bien fría y que baxa sobre otra d'aire caliente, produciendo grandes perturbaciones atmosfériques acompañaes de precipitación bien intensa. Les gotes fríes pueden permanecer casi estacionaries mientres díes o, n'ocasiones, pueden movese escontra l'oeste en dirección opuesta al fluxu predominante nel aire (esto ye, en retrocesu). 

El términu popular utilízase pa describir el fenómenu meteorolóxicu asociáu. N'España, apaez cuando un frente d'aire polar bien fríu, una corriente en chorru, avanza sele sobre Europa Occidental, a gran altor (davezu 5-9 km) y que, al chocar col aire más templao y húmedo del mar Mediterraneu, xenera tormentes fuertes y dañibles. Cola llocución «gota fría» desígnase en meteoroloxía a un volume llindao d'aire frío nos niveles altos de l'atmósfera, que nuna carta meteorolóxica represéntase arrodiáu con isotermes zarraes. 

Nel usu modernu, el términu úsase pa referise a cualquier episodiu pluvial d'altu impactu na seronda a lo llargo del Mediterraneu occidental y puede ser análogu al episodiu cevenol en Francia , o al episodiu mediterraneu.

 Referencies 

 Enllaces esternos 

Categoría:Precipitaciones